5ί9Π3ΐυΓβ ΝοΙ 
\/θγϊΉθ<^^ \ 



0ϊ9·υπν βθπβεΙ 6 γ I 
νΑΚνΑΡΑ ΖΑΟΗ^ΑΚΙ 
ϋβΐβ: 2015.05.0(η 1:31:31 
ΕΕ5Τ Γ 
Ρθ35θπ: δίβΠΒο ΡϋΡ 
(θΓϊΐβθ()(1β<1) | 

ΙοοΒίΐοη: Αϋτβ|5, ΕΙΙίπϊΚο 
Τγρθ 0 Γ 3 ίίθ 


8737 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 781 

4 Μαίου 2015 


ΑΠΟΦΑΣΕΙ Σ 

Αριθμ. 11.1/2166 

Μεταβίβαση αρμοδιοτήτων 

στον Διευθυντή της Υπηρεσίας Πρώτης Υποδοχής. 

Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α. Των άρθρων 50, 51, 54 παρ. 1 και 90 του Κώδικα 
Νομοθεσίας για την Κυβέρνηση και τα Κυβερνητικά όρ¬ 
γανα, όπως κωδικοποιήθηκε με το άρθρο πρώτο του 
Π.δ. 63/2005 (Α' 98). 

β. Του Ν. 4249/2014 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γ ε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας Τάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου Δημόσιας Τάξης και Προστασίας 
του Πολίτη και άλλες διατάξεις» (Α' 73). 

γ. Του Ν. 3907/2011 «Ιδρυση Υπηρεσίας Ασύλου και Υπη¬ 
ρεσίας Πρώτης Υποδοχής, προσαρμογή της ελληνικής 
νομοθεσίας προς τις διατάξεις της Οδηγίας 2008/115/ΕΚ 
“σχετικά με τους κοινούς κανόνες και διαδικασίες στα 
κράτη-μέλη για την επιστροφή των παρανόμως διαμε- 
νόντων υπηκόων τρίτων χωρών και λοιπές διατάξεις”» 
(Α' 7), όπως τροποποιήθηκε και ισχύει. 

δ. Του Π.δ. 102/2012 «Οργάνωση και λειτουργία Υπηρε¬ 
σίας Πρώτης Υποδοχής στο Υπουργείο Δημόσιας Τάξης 
και Προστασίας του Πολίτη» (Α' 169), όπως τροποποι¬ 
ήθηκε και ισχύει. 

ε. Του Π.δ. 27/2015 «Διορισμός Αναπληρωτών Υπουρ¬ 
γών.» (Α' 31). 

στ. Της παρ. 1 του άρθρου 1 του Π.δ. 24/2015 «Σύσταση 
και μετονομασία Υπουργείων, μεταφορά της Γ ενικής 
Γ ραμματείας Κοινωνικών Ασφαλίσεων» (Α' 20). 

ζ. Της υπ’ αριθμ. Υ136/20.3.2015 απόφασης του Πρωθυ¬ 
πουργού «Σύσταση θέσεων Αναπληρωτών Υπουργών» 
(Β' 389). 

η. Της υπ’ αριθμ. Υ166 απόφασης του Πρωθυπουργού 
«Ανάθεση αρμοδιοτήτων στην Αναπληρώτρια Υπουργό 
Εσωτερικών και Διοικητικής Ανασυγκρότησης, Αναστα¬ 
σία Χριστοδουλοπούλου» (Β' 568). 

2. Την υφιστάμενη ανάγκη για απλούστευση και συ¬ 
ντόμευση της διαδικασίας έκδοσης των διοικητικών 
πράξεων. 


3. Την ανάγκη εύρυθμης και αποδοτικής λειτουργίας 
της Υπηρεσίας Πρώτης Υποδοχής. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Μεταβιβάζουμε στο Διευθυντή της Υπηρεσίας Πρώτης 
Υποδοχής την άσκηση των κατωτέρω αρμοδιοτήτων: 

1. Την κατανομή - ανακατανομή του ποσού της πά¬ 
γιας προκαταβολής της Υπηρεσίας Πρώτης Υποδοχής 
σε περισσότερους του ενός διαχειριστές (4270/2014, 
ΦΕΚ Α' 143). 

2. Την προσωρινή ενίσχυση της πάγιας προκαταβο¬ 
λής των Υπηρεσιών της Υπηρεσίας Πρώτης Υποδοχής, 
καθώς και την αύξηση αυτής (Ν. 4270/2014). 

3. Τη μεταφορά πιστώσεων εντός της ίδιας μείζονος 
κατηγορίας δαπανών του Π/Υ εξόδων της Υπηρεσίας 
Πρώτης Υποδοχής, την υποβολή προτάσεων προς το 
Υπουργείο Οικονομικών μεταφοράς πιστώσεων μεταξύ 
μειζόνων κατηγοριών δαπανών εντός του Π/Υ εξόδων 
της Υπηρεσίας Πρώτης Υποδοχής, μεταφοράς των υπό 
κατανομή πιστώσεων Π/Υ εξόδων της Υπηρεσίας Πρώτης 
Υποδοχής, αυξομείωσης πιστώσεων ειδικού χαρακτήρα 
του προϋπολογισμού εξόδων της Υπηρεσίας Πρώτης 
Υποδοχής, αύξησης εν ανεπαρκεία πιστώσεων του Π/Υ 
εξόδων της Υπηρεσίας Πρώτης Υποδοχής, χορήγησης 
από το αποθεματικό πιστώσεων που ήθελαν κριθούν σε 
ανεπάρκεια ή αντιμετώπισης εκτάκτων και επειγουσών 
δαπανών της Υπηρεσίας Πρώτης Υποδοχής, μεταφοράς 
πιστώσεων από τον Π/Υ εξόδων της Υπηρεσίας Πρώτης 
Υποδοχής σε άλλο φορέα Κεντρικής Διοίκησης και για 
οποιαδήποτε μεταφορά πίστωσης μεταξύ μειζόνων κα¬ 
τηγοριών δαπανών αυτής που υπερβαίνει ποσοστό 10% 
της αρχικής πίστωσης της κατηγορίας προέλευσης, για 
μεταφορές από άλλες κατηγορίες δαπανών σε δαπάνες 
μισθοδοσίας, καθώς και για μεταφορές από κεφαλαιου¬ 
χικές δαπάνες σε άλλες κατηγορίες δαπανών ύστερα 
από τη σχετική έγκριση της Βουλής κατά τη διαδικασία 
του συμπληρωματικού προϋπολογισμού (Ν. 4270/2014). 

4. Τ ις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων έργων του Προ¬ 
γράμματος Δημοσίων Επενδύσεων (Π.Δ.Ε.) ή του τακτι¬ 
κού προϋπολογισμού ή οποιοσδήποτε άλλης πηγής, τις 
προκηρύξεις κάθε είδους δημόσιων διαγωνισμών για 
προμήθειες, έργα ή υπηρεσίες, τις αποφάσεις κατακύ- 

ρωσης αποτελεσμάτων των ως άνω διαγωνισμών και 
την υπογραφή των σχετικών εγκρίσεων ή συμβάσεων, 
με εξαίρεση τις συμβάσεις για τις οποίες απαιτείται 
νομοθετική κύρωση, καθώς και κάθε σχετικό με το θέμα 
έγγραφο ή απόφαση για ποσό από είκοσι (20.000) ευρώ 
μέχρι ένα εκατομμύριο ευρώ (1.000.000,00) ευρώ πλέον 
Φ.Π.Α. (άρθρο 22 του Π.δ. 173/1990, όπως τροποποιήθη¬ 
κε με το άρθρο 11 του Π.δ. 137/1991 Α' 55, άρθρα 1, 2, 
6 Ν. 2286/1995, Ν. 4270/2014, Π.δ. 60/2007, Π.δ. 118/2007, 
καθώς και οι λοιπές συναφείς διατάξεις). 

5. Την έκδοση αποφάσεων αποδοχής ή απόρριψης 
προσφορών, ενστάσεων - προσφυγών κατά της διακή¬ 
ρυξης του διαγωνισμού ή κατά της συμμετοχής διαγω- 
νιζόμενου σε αυτόν ή της νομιμότητας της διενέργειας 
ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν στη 
συμμετοχή οποιουδήποτε προμηθευτή στον διαγωνισμό 
ή τη διενέργεια του διαγωνισμού ως προς τη διαδικασία 
παραλαβής και αποσφράγισης των προσφορών, κρίσε- 
ως αποτελεσμάτων διαγωνισμού, υπογραφής συμβά¬ 
σεων, έκδοση Χρηματικών Ενταλμάτων Προπληρωμής, 
αποφάσεων ανάληψης υποχρεώσεων για την πραγματο¬ 
ποίηση δαπανών που δεν έχουν εκκαθαριστεί για ποσό 
μέχρι 9.000.000,00 ευρώ, την έκδοση αποφάσεων επί 
των ενστάσεων - προσφυγών κατά της νομιμότητας της 
διενέργειας του διαγωνισμού (ανοικτού και κλειστού) ή 
της διενέργειας του έως και την κατακυρωτική απόφαση 
ή κατά της κατακυρωτικής απόφασης, όσον αφορά τη 
νομιμότητα και πληρότητα των δικαιολογητικών για 
ποσό έως 6.000.000,00 ευρώ (Ν. 4270/2014, Ν. 3886/2010, 
Π.δ. 136/1998, Π.δ. 60/2007, Π.δ. 394/1996 και Π.δ. 118/2007). 

6. Την έκδοση καταλογιστικών αποφάσεων για μη νό¬ 
μιμες δαπάνες, απώλειες υλικού ή αξιών (Ν. 4270/2014). 

7. Την έκδοση αποφάσεων για τη συγκρότηση μόνι¬ 
μων και έκτακτων επιτροπών προμηθειών και παροχής 
υπηρεσιών της Υπηρεσίας Πρώτης Υποδοχής, καθώς 
και ομάδων εργασίας για την αντιμετώπιση θεμάτων 
κρατικών προμηθειών και σύναψης δημοσίων συμβάσε¬ 
ων υπηρεσιών (άρθρο 6 παρ. 3 Ν. 2286/1995, άρθρο 38 
Π.δ. 394/1996 και άρθρο 38 Π.δ. 118/2007). 

8. Την υπογραφή των αιτημάτων χρηματοδότησης - 
Τεχνικών Δελτίων Προτεινόμενης Πράξης (Τ.Δ.Π.Π.) για 
την ένταξή τους στα Επιχειρησιακά Προγράμματα του 
Ταμείου Ασύλου, Μετανάστευσης και'Ενταξης, του Τα¬ 
μείου Εσωτερικής Ασφάλειας, του Εθνικού Στρατηγικού 
Πλαισίου Αναφοράς (Ε.Σ.Π.Α.), άλλων επιχειρησιακών 
προγραμμάτων Κοινοτικών Πλαισίων Στήριξης ή κάθε 
είδους διεθνών, ευρωπαϊκών ή διμερών προγραμμάτων 
και τη συγχρηματοδότησή τους από τα Διαρθρωτικά ή 
άλλα Ταμεία της Ευρωπαϊκής Ένωσης ή άλλους πόρους. 

9. Τον διορισμό Διαχειριστή Χρηματικού, Διαχειρι¬ 
στή Υλικού και Εκκαθαριστή Μισθοδοσίας (άρθρο 32 
Ν.δ. 3365/1955 και Ν. 4270/2014). 

10. Την έκδοση απόφασης για ανάληψη δαπανών στα¬ 
θερών, διαρκούς ή περιοδικού χαρακτήρα (άρθρα 2 και 
9 Π.δ. 113/2010). 

11. Τις εγκρίσεις εγκατάστασης τηλεφωνικών συνδέ¬ 
σεων (ΔΙΟΔ/Φ.60/1/Α 4061/20.3.1984 υπουργική απόφα¬ 
ση) και τις αποφάσεις για έγκριση προμήθειας και λει¬ 
τουργίας κινητών τηλεφωνικών συνδέσεων, καθώς και 
ενεργοποίησης και διακοπής της λειτουργίας διεθνούς 
περιαγωγής, στις οποίες θα πρέπει να συμπεριλαμβάνε- 
ται αναλυτικά η συνολική δαπάνη που προκαλείται από 


το σύνολο του ανώτατου ορίου παγίων τελών σύνδεσης 
και μονάδων συνδιαλέξεων. 

12. Τις αποφάσεις καθορισμού των Υπηρεσιών αρ- 
μοδιότητάς του που δικαιούνται να πραγματοποιούν 
κρατικές υπεραστικές τηλεφωνικές συνδιαλέξεις (ΔΙ- 
ΟΔ/Φ.60/1/Α 4061/20.3.1984 υπουργική απόφαση). 

13. Τις εγκρίσεις εγκατάστασης ευθειών συνδέσεων, 
εξωκείμενων γραμμών, τερματικών κέντρων, κυκλωμάτων 
κ.λπ. (ΔΙΟΔ/Φ.60/1/Α 4061/20.3.84 υπουργική απόφαση). 

14. Την έκδοση αποφάσεων καθορισμού του τύπου 
των σφραγίδων των Υπηρεσιών της Πρώτης Υποδοχής 
(άρθρο 7 Ν. 48/1975). 

15. Την υπογραφή των εντολών - αιτήσεων καταλογισμού 
προς το Γενικό Επίτροπο της Επικράτειας του Ελεγκτικού 
Συνεδρίου για τον καταλογισμό της αξίας φθαρέντων και 
απωλεσθέντων υλικών ή αξιών της Υπηρεσίας Πρώτης 
Υποδοχής (άρθρο 46 Π.δ. 774/1980 και Ν. 4270/2014). 

16. Την υποβολή στο Ελεγκτικό Συνέδριο για προσυμ- 
βατικό έλεγχο των συμβάσεων προμήθειας αγαθών, 
παροχής υπηρεσιών και δημοσίων έργων μαζί με τα 
σχετικά έγγραφα και στοιχεία, των οποίων η προϋπο- 
λογιζόμενη δαπάνη υπερβαίνει το ποσό του ενός εκα¬ 
τομμυρίου (1.000.000,00) ευρώ ή άλλου κατά περίπτω¬ 
ση οριζομένου ορίου, προς έλεγχο νομιμότητας αυτών 
(άρθρο 19 παρ. 7 του Π.δ. 774/1980, άρθρο 35 Ν. 4129/ 
2013, άρθρο 12 Ν. 3310/2005). 

17. Τη χορήγηση στο προσωπικό κανονικών αδειών, 
αναρρωτικών αδειών, αδειών εξετάσεων, αδειών υπη¬ 
ρεσιακής εκπαίδευσης και την ανάκληση αυτών, καθώς 
και αδειών για επιμορφωτικούς ή επιστημονικούς λόγους 
ή για συμμετοχή σε συνέδρια, συνδιασκέψεις και κάθε 
είδους συναντήσεις επιστημονικού χαρακτήρα (άρθρα 
48 επ. Ν. 3528/2007), πλην της χορήγησης αδειών για 
συμμετοχή σε μεταπτυχιακό πρόγραμμα σπουδών, εκπαι¬ 
δευτικό πρόγραμμα σπουδών στην αλλοδαπή ή εκπόνηση 
διδακτορικής διατριβής στο εσωτερικό ή στο εξωτερικό. 

18. Την έκδοση απόφασης ή εντολή μετακίνησης στο 
εσωτερικό ή το εξωτερικό για υπηρεσιακούς λόγους 
του προσωπικού της Υπηρεσίας Πρώτης Υποδοχής σε 
κεντρικό και περιφερειακό επίπεδο. 

19. Την απόφαση ορισμού μελών Επιτροπών Υγείας και 
Ασφάλειας των εργαζομένων (Ν. 3996/2011, Ν. 2336/1995, 
Π.δ. 136/1999, Π.δ. 17/1996). 

20. Τις αποφάσεις μετάταξης των υπαλλήλων εντός 
της Υπηρεσίας σε κλάδο της ίδιας ή ανώτερης κατη¬ 
γορίας, μετά από γνώμη του Υπηρεσιακού Συμβουλίου. 

21. Τη δημόσια πρόσκληση εκδήλωσης ενδιαφέροντος 
για τη στελέχωση της Κεντρικής Υπηρεσίας και των 
Περιφερειακών Υπηρεσιών Πρώτης Υποδοχής, με μετα¬ 
τάξεις, μεταφορές και αποσπάσεις υπαλλήλων σύμφωνα 
με τις διατάξεις του Ν. 3907/2011, όπως ισχύει. 

22. Την έκδοση αποφάσεων τοποθέτησης προϊστα¬ 
μένων και αναπληρωτών αυτών στην Κεντρική Υπηρε¬ 
σία και στις Περιφερειακές Υπηρεσίες Πρώτης Υπο¬ 
δοχής (Ν. 3907/2011, άρθρο 9 παρ. 2 και άρθρα 84-87 
Ν. 3528/2007, όπως τροποποιήθηκαν και ισχύουν). 

23. Τ ις αποφάσεις προκήρυξης εκλογών αιρετών εκ¬ 
προσώπων στα υπηρεσιακά συμβούλια. 

24. Τ ις πράξεις ανάθεσης καθηκόντων κατά το άρθρο 
30 του Ν. 3528/2007 και υποβολής ερωτημάτων στο υπη¬ 
ρεσιακό συμβούλιο, τα ερωτήματα σχετικά με τη θέση 
υπαλλήλων σε κατάσταση αργίας ή διαθεσιμότητας. 

25. Τις προτάσεις καθιέρωσης υπερωριακής εργασίας 
για το προσωπικό και την απασχόληση του κατά τις 

Κυριακές και εξαιρέσιμες, την έκδοση απόφασης για 
παροχή εργασίας κατά τις Κυριακές, τις κατά νόμο εξαι¬ 
ρέσιμες ημέρες και κατά τη νύχτα, καθώς και απόφασης 
για υπέρβαση του ανώτατου ορίου ημερήσιας εργασίας 
του προσωπικού για κάλυψη απρόβλεπτων και επειγου- 
σών αναγκών, σύμφωνα με τις κείμενες διατάξεις. 

26. Την έκδοση απόφασης συγκρότησης συνεργείων 
υπερωριακής απασχόλησης υπαλλήλων της Κεντρικής 
Υπηρεσίας και των Κινητών Μονάδων. 

27. Την κίνηση, διάθεση, έλεγχο και μίσθωση αυτοκι¬ 
νήτων για την κάλυψη υπηρεσιακών αναγκών, με την 
επιφύλαξη της περίπτωσης 10 της παρούσας. 

28. Τις αποφάσεις εγγραφής ή αύξησης πιστώσεων με 
ισόποση μείωση άλλων πιστώσεων του αυτού Ειδικού 
Φορέα και υποκατηγορίας για ποσό μέχρι εκατόν πε¬ 
νήντα χιλιάδων (150.000,00) ευρώ (Ν. 4270/2014). 

29. Τ ις αποφάσεις, εγκυκλίους και έγγραφα που αφο¬ 
ρούν την καλή λειτουργία της Υπηρεσίας Πρώτης Υπο¬ 
δοχής σε κεντρικό και περιφερειακό επίπεδο, καθώς 
και των Δομών Φιλοξενίας αιτούντων διεθνούς προ¬ 
στασίας, ευάλωτων ομάδων και αιτούντων εθελούσιας 
επιστροφής. 

30. Την έκδοση απόφασης για απονομή ηθικών αμοι¬ 
βών στο πόσης φύσεως προσωπικό της Υπηρεσίας Πρώ¬ 
της Υποδοχής (Ν. 3528/2007, άρθρο 62). 

31. Την αποστολή καταλόγου με τα ονόματα των υπαλ¬ 
λήλων της υπηρεσίας που μπορούν να ασκήσουν τα κα¬ 
θήκοντα του ενόρκου στα Μεικτά Ορκωτά Δικαστήρια. 

32. Τη σύνταξη και υποβολή εγγράφων, αναφορών και 
απαντήσεων προς τις δημόσιες αρχές, τις εισαγγελικές 
αρχές και τις Ανεξάρτητες Αρχές και την αποστολή 
απόψεων και στοιχείων προς τα διοικητικά δικαστήρια 
και προς το Γραφείο Νομικού Συμβούλου του Κράτους 
στο Υπουργείο. 

33. Την τήρηση του πρωτοκόλλου εισερχόμενης και 
εξερχόμενης αλληλογραφίας εγγράφων που έχουν χα- 
ρακτηρισθεί ως «άκρως απόρρητα» ή «απόρρητα». 

34. Τη δυνατότητα δημοσιοποίησης μέσω της διαδι- 
κτυακής διαδικασίας διαβούλευσης της ιστοσελίδας 
ανοικτής διακυβέρνησης των σχεδίων νομοθετικών 
ρυθμίσεων μείζονος σημασίας με σκοπό την έγκαιρη 
ενημέρωση και συμμετοχή σε αυτήν των πολιτών, κοι¬ 
νωνικών φορέων και κάθε ενδιαφερομένου (Ν. 4048/2012, 
άρθρα 4, 5 και 6). 

Αρθρο 2 

Μεταβιβάζουμε στους Προϊσταμένους των Τμημάτων 
και στους Διοικητές των Κέντρων και Μονάδων Πρώτης 
Υποδοχής την άσκηση των κατωτέρω αρμοδιοτήτων: 

1. Τη σύνταξη και αποστολή εγγράφων με τα οποία 
διαβιβάζονται στις αρμόδιες υπηρεσίες αναφορές υπη¬ 
ρεσιών ή πολιτών που αναρμόδια υποβλήθηκαν σε θέ¬ 
ματα αρμοδιότητας της Υπηρεσίας. 

2. Τη διαβίβαση εγγράφων από την Υπηρεσία Πρώτης 
Υποδοχής σε άλλες Υπηρεσίες. 

3. Τ ις απαντήσεις σε ερωτήματα για την έννοια των 
διατάξεων που αφορούν θέματα της Υπηρεσίας, για τα 
οποία υπάρχουν νομολογιακές λύσεις ή είναι δεδομένη 
η πρακτική της υπηρεσίας, καθώς και τις απαντήσεις 
σε αιτήσεις υπηρεσιών πολιτών ή υπαλλήλων, με τις 
οποίες παρέχονται πληροφορίες. 

4. Την υπογραφή και σφράγιση των αντιγράφων σχεδί¬ 
ων εγγράφων για το «ακριβές αντίγραφο», την επικύρω¬ 
ση αντιγράφων ή φωτοαντιγράφων από το πρωτότυπο 


ή από το ακριβές αντίγραφο της Αρχής που εξέδωσε 
το πρωτότυπο των εισερχομένων και εξερχόμενων εγ¬ 
γράφων αδιαβάθμητης αλληλογραφίας σύμφωνα με 
την κείμενη νομοθεσία, την επικύρωση αντιγράφων και 
φωτοαντιγράφων ιδιωτικών εγγράφων ή εγγράφων που 
έχουν εκδοθεί από αλλοδαπές αρχές από ακριβή αντί¬ 
γραφα αυτών, εφόσον έχουν επικυρωθεί από δικηγόρο 
ή δημόσια αρχή, καθώς και τις επικυρώσεις αντιγράφων 
ελληνικών διοικητικών εγγράφων από το πρωτότυπο ή 
το ακριβές αντίγραφο του εκδότη, καθώς και τη θεώ¬ 
ρηση του γνησίου της υπογραφής. Υφιστάμενα όργανα 
ασκούν παράλληλα τις αρμοδιότητες της παραγράφου 
αυτής, μετά από απόφαση των Προϊσταμένων Τμημάτων 
της Κεντρικής Υπηρεσίας και των Κέντρων ή Μονάδων 
Πρώτης Υποδοχής. 

5. Τις απαντήσεις σε αιτήσεις υπηρεσιών, πολιτών ή 
υπαλλήλων, με τις οποίες παρέχονται πληροφορίες σε 
θέματα αρμοδιότητάς τους, μετά από συνεννόηση με 
το Διευθυντή. 

6. Τ ις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως και στον 
ημερήσιο τύπο, τα σχετικά διαβιβαστικά έγγραφα, κα¬ 
θώς και τις διαδικασίες που απαιτούνται για τη δημο¬ 
σίευση στην Εφημερίδα της Κυβερνήσεως προεδρικών 
διαταγμάτων και λοιπών δημοσιευτέων πράξεων σύμ¬ 
φωνα με τις κείμενες διατάξεις. 

7. Τις εγκυκλίους που αναφέρονται σε θέματα αρμο¬ 
διότητας της Υπηρεσίας, εφόσον αυτά έχουν αντιμετω¬ 
πιστεί από την υπηρεσία, (π.χ. διατυπωμένες απόψεις 
από ανώτερα όργανα, νομολογιακά λυμένα θέματα ή 
γνωμοδοτήσεις του ΝΣΚ αποδεκτές από τον υπουργό), 
μετά από συνεννόηση με το Διευθυντή. 

8. Την αλληλογραφία με δημόσιες αρχές και φορείς 
του Δημόσιου Τομέα και με Ανεξάρτητες Αρχές, για 
τρέχοντα υπηρεσιακά θέματα, ύστερα από συνεννόηση 
με το Διευθυντή. 

9. Τις βεβαιώσεις και τα πιστοποιητικά για κάθε νόμιμη 
χρήση σε θέματα, που, σύμφωνα με το νόμο, είναι δυ¬ 
νατό να βεβαιωθούν από στοιχεία που τηρούνται στην 
υπηρεσία. 

10. Τα έγγραφα με τα οποία επιστρέφονται δικαιο- 
λογητικά. 

11. Τα έγγραφα που αφορούν σε συμπλήρωση ελλιπούς 
αλληλογραφίας. 

12. Την ανακοίνωση ή κοινοποίηση υπουργικών απο¬ 
φάσεων και τα σε εκτέλεση αυτών έγγραφα. 

13. Τα έγγραφα, με τα οποία ζητούνται διάφορα στοι¬ 
χεία και πληροφορίες, μετά από συνεννόηση με το Δι¬ 
ευθυντή. 

14. Τα έγγραφα, με τα οποία ανακοινώνονται ή κοινο¬ 
ποιούνται αποφάσεις της Υπηρεσίας, χωρίς να παρέχο¬ 
νται ταυτόχρονα οδηγίες. 

15. Τα διαβιβαστικά έγγραφα σχεδίων υπουργικών 
αποφάσεων για υπογραφή από συναρμόδιους υπουρ¬ 
γούς. 

16. Την έγκριση για τη χορήγηση αντιγράφων αδι- 
αβάθμητων εγγράφων που τηρούνται στο Τμήμα και 
το Κέντρο ή τη Μονάδα Πρώτης Υποδοχής σε όσες 
περιπτώσεις επιτρέπεται αυτή, ως και των εγγράφων 
αποστολής αυτών. 

Αρθρο 3 

Μεταβιβάζουμε, ειδικότερα και επιπροσθέτως των υπό 
άρθρο 2 της παρούσας αρμοδιοτήτων, στον Προϊστάμενο 

του Τμήματος Ανθρώπινου Δυναμικού, Εκπαίδευσης και 
Διασφάλισης Ποιότητας της Κεντρικής Υπηρεσίας Πρώ¬ 
της Υποδοχής την άσκηση των κατωτέρω αρμοδιοτήτων: 

1. Τα έγγραφα, με τα οποία αναζητούνται από τα 
Ασφαλιστικά Ταμεία των υπαλλήλων κρατήσεις αποδο¬ 
χών και εισφορές που έχουν καταβληθεί αχρεωστήτως. 

2. Τα έγγραφα που απευθύνονται προς το Γενικό 
Λογιστήριο του Κράτους για αυξομείωση προβλέψεων 
θέσεων προσωπικού. 

3. Την εκκαθάριση και εντολή πληρωμής μισθών και 
επιμισθίων, υπερωριών, συμβουλίων και επιτροπών του 
πάσης φύσεως προσωπικού της Υπηρεσίας Πρώτης 
Υποδοχής. 

4. Τις βεβαιώσεις αποδοχών όλων των κατηγοριών 
προσωπικού για κάθε νόμιμη χρήση. 

5. Τις καταστάσεις φορολογικών στοιχείων και βεβαι¬ 
ώσεις για φορολογική χρήση. 

6. Την αποστολή βεβαιώσεων αποδοχών στο ΚΕ.Π.Υ.Ο. και 
υπευθύνων δηλώσεων Ν. 1256/1982 στο Ελεγκτικό Συνέδριο. 

7. Τις αιτήσεις αγοράς ενσήμων ΙΚΑ και εντολές ει¬ 
σφορών στο ΙΚΑ με μηχανογραφικό σύστημα. 

8. Τη χορήγηση φύλλων πορείας για εκτέλεση υπηρε¬ 
σίας στο προσωπικό της Υπηρεσίας Πρώτης Υποδοχής. 

9. Τη χορήγηση βεβαίωσης για την παροχή υπερωρι- 
ακής, νυχτερινής εργασίας καθώς και εργασίας κατά 
τις εξαιρέσιμες ημέρες του πάσης φύσεως προσωπικού, 
πολιτικού και αστυνομικού. 

10. Τα έγγραφα, με τα οποία παραπέμπονται για υγει¬ 
ονομική εξέταση οι υποψήφιοι για διορισμό ή πρόσληψη 
σύμφωνα με τις κείμενες διατάξεις. 

11. Τις αποφάσεις προσαύξησης του μισθού των υπαλ¬ 
λήλων με τα πάσης φύσεως επιδόματα. 

12. Την αποστολή στο ΕΚΔΔΑ-ΙΝΕΠ συγκεντρωτικού 
καταλόγου και αιτήσεων των νεοδιορισθέντων υπαλ¬ 
λήλων που είναι υπόχρεοι βάσει του άρθρου 13 του 
Ν. 2527/1997, όπως τροποποιήθηκε και ισχύει, να παρα¬ 
κολουθήσουν προγράμματα εισαγωγικής εκπαίδευσης. 

13. Τις πάσης φύσεως ανακοινώσεις που αναφέρονται 
στην εν γένει υπηρεσιακή κατάσταση του προσωπικού. 

14. Τα έγγραφα, με τα οποία ζητείται η βεβαίωση ύπαρξης 
πρόβλεψης στον προϋπολογισμό εξόδων της Υπηρεσίας 
Πρώτης Υποδοχής για προσλήψεις, προαγωγές, αποσπά¬ 
σεις, μετατάξεις και λοιπές μεταβολές των υπαλλήλων. 

15. Την έγκριση για τη χορήγηση αντιγράφων από τα 
επίσημα στοιχεία των ατομικών φακέλων των υπαλλή¬ 
λων και την επικύρωση αυτών ως και την επικύρωση 
της γνησιότητας της υπογραφής των ενδιαφερομένων. 

16. Τα ερωτήματα προς το υπηρεσιακό συμβούλιο για 
θέματα υπηρεσιακής κατάστασης όλων των υπαλλήλων 
με οποιαδήποτε σχέση εργασίας, με την επιφύλαξη της 
αρμοδιότητας υπό στοιχείο 24 (άρθρο 1) του Διευθυντή. 

17. Τα έγγραφα παραπομπής των υπαλλήλων της 
Κεντρικής Υπηρεσίας και των Κινητών Μονάδων για 
υγειονομική εξέταση. 

18. Την απογραφή του προσωπικού της Υπηρεσίας 
Πρώτης Υποδοχής στο μητρώο μισθοδοτούμενων Ελ¬ 
ληνικού Δημοσίου. 

Αρθρο 4 

Μεταβιβάζουμε, ειδικότερα και επιπροσθέτως των υπό 
άρθρο 2 της παρούσας αρμοδιοτήτων, στον Προϊστά¬ 
μενο του Τμήματος Οικονομικού της Κεντρικής Υπη¬ 
ρεσίας Πρώτης Υποδοχής την άσκηση των κατωτέρω 
αρμοδιοτήτων: 


Την προκήρυξη διαγωνισμών για προμήθειες, έργα ή 
υπηρεσίες που αφορούν τον Τακτικό Προϋπολογισμό ή 
το Π.Δ.Ε. ή άλλη πηγή μέχρι είκοσι χιλιάδες (20.000,00) 
ευρώ πλέον Φ.Π.Α. και την υπογραφή των σχετικών πρά¬ 
ξεων έγκρισης και των σχετικών συμβάσεων, με εξαί¬ 
ρεση τις συμβάσεις για τις οποίες απαιτείται νομοθε¬ 
τική κύρωση, καθώς και τις αποφάσεις και εντολές που 
αφορούν δαπάνες ή εγκρίσεις σχετικές με τις ανωτέρω 
προκηρύξεις (άρθρο 22 του Π.δ. 173/1990, όπως τροπο¬ 
ποιήθηκε με το άρθρο 11 του Π.δ. 137/1991 Α' 55 και λοι¬ 
πές συναφείς διατάξεις (άρθρο 2 παρ. 12 περ. δ', όπως 
τροποποιήθηκε και ισχύει και παρ. 13 του Ν. 2286/2995, 
καθώς και οι λοιπές συναφείς διατάξεις), καθώς και κάθε 
έγγραφο ή απόφαση που σχετίζεται με το θέμα για τις 
περιπτώσεις που η δαπάνη είναι μέχρι είκοσι χιλιάδες 
(20.000,00) ευρώ ανά περίπτωση πλέον Φ.Π.Α. 

Άρθρο 5 

Μεταβιβάζουμε ειδικότερα, και επιπροσθέτως των υπό 
άρθρο 2 της παρούσας αρμοδιοτήτων, στους Διοικητές 
των Κέντρων Πρώτης Υποδοχής την άσκηση των κατω¬ 
τέρω αρμοδιοτήτων: 

1. Την έγκριση κανονικών αδειών του μόνιμου και απο¬ 
σπασμένου πολιτικού και αστυνομικού προσωπικού των 
Κέντρων Πρώτης Υποδοχής. 

2. Την έκδοση αποφάσεων χορήγησης, στους υπαλλή¬ 
λους των ΚΕ.Π.Υ., ειδικών αδειών, αδειών διευκολύνσεων 
υπαλλήλων με οικογενειακές υποχρεώσεις και αναρρω- 
τικών αδειών με πλήρεις αποδοχές. 

3. Τα έγγραφα παραπομπής των υπαλλήλων για υγει¬ 
ονομική εξέταση. 

4. Την ανάρτηση αποφάσεων έγκρισης αιτημάτων, 
αναθέσεων προμηθειών ή υπηρεσιών, και υπογεγραμ¬ 
μένων από όλα τα συμβαλλόμενα μέρη συμβάσεων που 
αφορούν αποκλειστικά δαπάνες προμηθειών ή υπηρε¬ 
σιών του ΚΕ.Π.Υ. 

5. Την υπογραφή συμβάσεων που αφορούν τοπικές 
συνδέσεις του ΚΕ.Π.Υ. με πάροχο ηλεκτρικού ρεύματος, 
ύδρευσης και αποχέτευσης, τηλεπικοινωνιακών και δι¬ 
αδικτυακών υπηρεσιών και θα υποδειχθεί από την αρ¬ 
μόδια τεχνική υπηρεσία του Υπουργείου ή την Κεντρική 
Υπηρεσία Πρώτης Υποδοχής. 

6. Την έκδοση απόφασης συγκρότησης των συνερ¬ 
γείων υπερωριακής και νυχτερινής απασχόλησης και 
απασχόλησης σε εξαιρέσιμες και αργίες των υπαλλήλων 
των Κέντρων Πρώτης Υποδοχής. 

7. Τη βεβαίωση γνησίου της υπογραφής αλλοδαπών 
υπηκόων τρίτων χωρών που διαμένουν στο ΚΕ.Π.Υ., σύμ¬ 
φωνα με τις κείμενες διατάξεις. 

8. Τη χορήγηση βεβαίωσης για την παροχή υπερωρι- 
ακής, νυχτερινής εργασίας καθώς και εργασίας κατά 
τις εξαιρέσιμες ημέρες του πάσης φύσεως προσωπικού, 
πολιτικού και αστυνομικού. 

9. Την έγκριση κίνησης των οχημάτων του ΚΕ.Π.Υ. 

Αρθρο 6 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2015 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο Ο 7 8 10405 1 5000 

4 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΑ ΧΡΙΣΤΟΔΟΥΛΟΠΟΥΛΟΥ 












